stanford-oval/wikipedia huggingface dataset:
מיכאיל שולוחוב
ביקורת והאשמות בהעתקה

עוד בשנות ה-20 הועלו דעות של העתקה הספר "הדון השקט" ולמעשה היא נכתבה על ידי מישהו אחר, שנהרג או נפטר במהלך מלחמת האזרחים ברוסיה. בשנת 1929 בהנחיית יוסיף סטלין הוקמה ועדה לבדיקת הנושא. מסקנות הוועדה היו ששולוחוב אכן חיבר את הספר.
בנוסף לביקורת על נאמנותו למשטר הסובייטי, אלכסנדר סולז'ניצין וסופרים דיסידנטים אחרים האשימו את שולוחוב בפלגיאט בספרו "הדון השקט". הראיות היו נסיבתיות ברובן: גילו הצעיר של שולוחוב בזמן חיבור הספר ובעיקר, הפער האיכותי לכאורה בין יצירת המופת הזאת לבין שאר כתביו. מה שסיבך עוד את המצב היה אי-יכולתו של שולוחוב להציג אי-אילו טיוטות של ה"דון השקט", בטענה, שהן הושמדו על ידי הגרמנים בזמן מלחמת העולם השנייה. מחקר השוואתי ממוחשב משנת 1984 של חוקר השפות הסלאביות הנורווגי גייר קייטסא (Geir Kjetsaa), הוכיח לכאורה ששולוחוב הוא אכן מחברו של "הדון", אך גם מחקר זה ספג ביקורת בטענה שהניתוח הממוחשב לא היה מהימן. בשנת 1987 התגלו כמה אלפי דפים של רשימות וטיוטות של היצירה ואמיתותם נבדקה והוכחה. כיום הונחו פקסימיליות בספרייה הממשלתית.
גלריה

אנדרטה למיכאיל שולוחוב במרכז מוסקבה
אנדרטה למיכאיל שולוחוב במוסקבה
אנדרטה למיכאיל שולוחוב ברוסטוב על הדון
ספריו בעברית

גורלו של אדם , תרגום - ש’ מנדל, מדע וחיים, תל אביב, 1958.
הדון השקט , רומאן, עברית - אברהם שלונסקי, ספרית פועלים, מרחביה, 1959.
קרקע בתולה, רומאן, עברית - א’ שלונסקי, מרחביה, 1961.
הערות שוליים

↑  תאריך הלידה המובא הוא על־פי הלוח הגרגוריאני, המקובל בימינו. על־פי הלוח היוליאני, שהיה נהוג ברוסיה בתקופת הולדתו של שולוחוב, תאריך לידתו הוא 11 במאי 1905.
| זוכי פרס נובל לספרות |
| --- | --- | --- |
| 1901–1925 | פרידום (1901) • מומזן (1902) • ביירנסון (1903) • אצ'גראי, מיסטרל (1904) • סנקביץ' (1905) • קרדוצ'י (1906) • קיפלינג (1907) • אויקן (1908) • לגרלף (1909) • הייזה (1910) • מטרלינק (1911) • האופטמן (1912) • טאגור (1913) • לא חולק (1914) • רולן (1915) • היידנסטם (1916) • גילרופ, ה. פונטופידן (1917) • לא חולק (1918) • שפיטלר (1919) • האמסון (1920) • פרנס (1921) • בנאבנטה (1922) • ייטס (1923) • ריימונט (1924) • שו (1925) |  |
| 1926–1950 | דלדה (1926) • ברגסון (1927) • אונדסט (1928) • מאן (1929) • לואיס (1930) • קרלפלט (1931) • גולסוורתי (1932) • בונין (1933) • פיראנדלו (1934) • לא חולק (1935) • או'ניל (1936) • גאר (1937) • בק (1938) • סילנפא (1939) • לא חולק (1940–1943) • ינסן (1944) • מיסטרל (1945) • הסה (1946) • ז'יד (1947) • אליוט (1948) • פוקנר (1949) • ראסל (1950) |  |
| 1951–1975 | לגרקוויסט (1951) • מוריאק (1952) • צ'רצ'יל (1953) • המינגוויי (1954) • לכסנס (1955) • חימנס (1956) • קאמי (1957) • פסטרנק (1958) • קווזימודו (1959) • פרס (1960) • אנדריץ' (1961) • סטיינבק (1962) • ספריס (1963) • סארטר (1964) • שולוחוב (1965) • עגנון, זק"ש (1966) • אסטוריאס (1967) • קאוובטה (1968) • בקט (1969) • סולז'ניצין (1970) • נרודה (1971) • בל (1972) • וייט (1973) • יונסון, מרטינסון (1974) • מונטאלה (1975) |  |
| 1976–2000 | בלו (1976) • אליכסנדרה (1977) • בשביס-זינגר (1978) • אליטיס (1979) • מילוש (1980) • קנטי (1981) • גארסיה מארקס (1982) • גולדינג (1983) • סייפרט (1984) • סימון (1985) • סויינקה (1986) • ברודסקי (1987) • מחפוז (1988) • סלה (1989) • פס (1990) • גורדימר (1991) • וואלקוט (1992) • מוריסון (1993) • אואה (1994) • היני (1995) • שימבורסקה (1996) • פו (1997) • סאראמאגו (1998) • גראס (1999) • שינג'יאן (2000) |  |
| 2001 ואילך | נייפול (2001) • קרטס (2002) • קוטזי (2003) • ילינק (2004) • פינטר (2005) • פאמוק (2006) • לסינג (2007) • לה קלזיו (2008) • מילר (2009) • ורגס יוסה (2010) • טראנסטרמר (2011) • מו (2012) • מונרו (2013) • מודיאנו (2014) • אלכסייביץ' (2015) • דילן (2016) • אישיגורו (2017) • טוקרצ'וק (2018) • הנדקה (2019) • גליק (2020) • גורנה (2021) • ארנו (2022) • פוסה (2023) • האן (2024) |  |
| --- | --- |
בקרת זהויות :  NLI: 987007279710205171  PLWABN: 9810542620205606  BIBSYS: 90081056  BNC: 000035363  BNE: XX1024249  BnF: cb121553073 (data)  CANTIC: a17635834  CiNii: DA01922881  GND: 118748823  ISNI: 0000 0001 2144 0281  LCCN: n80014381  LNB: 000097737  NDL: 00456456  NKC: jn19990209875  NLA: 36526224  NLG: 173014  NLK: KAC199625193  NLR:   NSK: 000005176  NTA: 06799427X  RERO: 02-A000195877  RSL: 000086175  SELIBR: 198304  SNAC: w63r2sd0  SUDOC: 028704797  Trove: 1273221  VIAF: 94750009   WorldCat (עם VIAF): 94750009
פיליפ גוליקוב

| --- | --- |

פיליפ גוליקוב
 לידה:  16 ביולי 1900 מחוז פרם, האימפריה הרוסית האימפריה הרוסית
 פטירה:  29 ביולי 1980 (בגיל 80) מוסקבה, ברית המועצות ברית המועצות
 מקום קבורה:  בית הקברות נובודוויצ'יה 
 מדינה:  האימפריה הרוסית, ברית המועצות, הרפובליקה הסובייטית הפדרטיבית הסוציאליסטית הרוסית 
 השכלה:  Command staff improvement courses  אקדמיית פרונזה 
 השתייכות:  הצבא האדום הצבא האדום
 תקופת הפעילות:  1918–1962 (כ־44 שנים)
 דרגה:   מרשל ברית המועצות
 תפקידים בשירות
 מפקד הדיוויזיה ה-61 מפקד הבריגדה הממוכנת העצמאית ה-8 מפקד הקורפוס הממוכן ה-7 מפקד הקבוצה המבצעית ויניצה מפקד הארמייה ה-6 ראש אגף המודיעין במטכ"ל סגן הרמטכ"ל מפקד הארמייה ה-10 מפקד ארמיית ההלם ה-4 מפקד חזית בריאנסק מפקד חזית וורונז' מפקד ארמיית המשמר ה-1 ראש אגף כוח האדם מפקד הארמייה הממוכנת המיוחדת מפקד האקדמיה הצבאית של חיל השריון 
 פעולות ומבצעים
 מלחמת האזרחים ברוסיה מלחמת העולם השנייה
 עיטורים
              
 
פיליפ איוואנוביץ' גוליקוב (ברוסית: Филипп Иванович Голиков; 16 ביולי 1900 - 29 ביולי 1980) היה מפקד בכיר בצבא האדום אשר פיקד על כוחות במהלך מלחמת העולם השנייה והגיע לדרגת מרשל ברית המועצות.
ביוגרפיה > תחילת דרכו

גוליקוב נולד ב-16 ביולי 1900 בכפר קטן במחוז פרם (כיום הכפר נמצא בתחומי מחוז קורגן), שהשתייך אז לאימפריה הרוסית, כבנם הבכור של ואשה ואיוואן גוליקוב. אביו היה חובש צבאי בחיל המצב בטובולסק. ב-13 באפריל 1918 הצטרפו הוא ואביו למפלגה הבולשביקית, וב-30 במאי של אותה שנה, פיליפ התגייס לצבא האדום. הוא לחם בשורות הצבא האדום במלחמת האזרחים ברוסיה, ומונה למפקד כיתה שהייתה חלק מהגדוד השלישי של רגימנט האיכרים המתנדבים ה-1. באוקטובר 1918 הוא מונה לעורך הביטאון הרשמי של הארמייה ה-3.לאחר המלחמה מילא תפקידי מטה שונים, עד שבדצמבר 1931 מונה למפקד הרגימנט ה-95, שהיה חלק מהדיוויזיה ה-32. הוא החזיק בתפקיד עד אוקטובר 1933, עת מונה למפקד הדיוויזיה ה-61. ב-26 בנובמבר 1935 הוא הועלה לדרגת פודפולקובניק, ובספטמבר 1936 מונה למפקד הבריגדה הממוכנת העצמאית ה-8. ביולי 1937 מונה למפקד הקורפוס הממוכן ה-7, וב-31 בדצמבר של אותה שנה הועלה לדרגת פולקובניק. בינואר 1938 הוא התמנה כחבר במועצה הצבאית של המחוז הצבאי בלארוס, והועלה לדרגת גנרל מאיור.
בנובמבר 1938 מונה למפקד הקבוצה המבצעית ויניציה, וב-19 באוגוסט 1939 הוא מונה למפקד הארמייה ה-6. בספטמבר של אותה שנה פיקד על הארמייה במהלך המערכה בפולין. ב-4 ביוני 1940 הועלה לדרגת גנרל לייטננט. ב-11 ביולי של אותה שנה מונה לראש אגף המודיעין במטכ"ל, וב-26 ביולי מונה לסגן הרמטכ"ל.
ביוגרפיה > מלחמת העולם השנייה

עם פרוץ מבצע ברברוסה - פלישת גרמניה הנאצית לברית המועצות, היה גוליקוב סגן הרמטכ"ל, ונותר בתפקיד זה בחודשים הראשונים של המערכה. במסגרת תפקידו, מונה במקביל לראש המשלחת הסובייטית שנשלחה לוושינגטון ולונדון למשא ומתן עם מנהיגי מעצמות המערב על אספקה צבאית לברית המועצות. באוקטובר 1941 הועבר מהתפקיד ומונה למפקד ארמיית המילואים ה-10, אשר כבר ב-25 באוקטובר שונה שמה לארמייה ה-10 אשר הייתה חלק מהחזית המערבית. הוא הועבר מתפקידו ב-1 בפברואר 1942, וב-11 בפברואר מונה למפקד ארמיית ההלם ה-4 אשר הייתה חלק מחזית קלינין. ב-2 באפריל 1942 מונה למפקד חזית בריאנסק, והחזיק בתפקיד עד 9 ביולי של אותה שנה עת מונה למפקד חזית וורונז'. הוא פיקד על החזית ברגע הקריטי של מבצע וורונז'-וורושילובגרד ואיבד את השליטה על כוחותיו כך שהגרמנים הצליחו לפרוץ את הקווים והחזית שתחת פיקודו ספגה אבדות כבדות. ב-14 ביולי הוא הועבר מתפקידו כמפקד החזית.
בראשית אוגוסט 1942 הוא מונה למפקד ארמיית המשמר הראשונה אשר הייתה חלק מחזית סטלינגרד. במחצית הראשונה של ספטמבר השתתפה הארמייה שתחת פיקודו במתקפה כושלת על אגפה הצפוני של הארמייה הגרמנית השישית במסגרת קרב סטלינגרד. לאחר מכן הוא שימש כסגן מפקד החזית הצפון-מערבית ולאחר מכן סגן מפקד חזית סטלינגרד. ב-22 באוקטובר 1942 הוא מונה שוב למפקד חזית וורונז', ופיקד עליה במהלך מבצע אוסטרוגוזסק-רוסוסה אשר במהלכו הנחיל תבוסה מוחצת לכוחותיהן של ממלכת הונגריה ואיטליה הפשיסטית. עוד במהלך המבצע, ב-19 בינואר 1943, הועלה לדרגת גנרל-פולקובניק. לאחר מכן השתתף במבצע וורונז'-קסטורניק ובקרב חרקוב השלישי. במהלך קרב זה, הצליחו חייליו לשחרר את חרקוב, אולם לאחר מכן באה מתקפת נגד חזקה שמוטטה את חוד החנית של חזית וורונז', וגרמה לגוליקוב לאבד שליטה על אנשיו ולצבא האדום להפסיד בקרב. ב-28 במרץ הוא הועבר מתפקידו, ונשלח למוסקבה למלא תפקידי מטה.
ביוגרפיה > אחריתו

מהדחתו עד 3 בספטמבר 1950, היה גוליקוב ראש אגף כוח האדם. במקביל, מאוקטובר 1945 עד מרץ 1946 הוא היה מיופה כוח של הסובנארקום לדון בהשבת אזרחים שנעקרו מארצותיהם בגלל המלחמה. לאחר מכן שימש כמפקד הארמייה הממוכנת המיוחדת עד 17 בינואר 1956. לאחר מכן שימש כמפקד האקדמיה של חיל השריון עד אפריל 1958, עת מונה לראש המנהל הפוליטי של הצבא האדום. ב-1959 הועלה לדרגת גנרל ארמייה, וב-1961 הועלה לדרגת מרשל ברית המועצות. באפריל 1962 פרש לגמלאות. הוא נפטר ב-29 ביולי 1980 בגיל 80, ונקבר בבית העלמין נובודוויצ'יה.
ב-15 במאי 1920 נישא לזינאידה אפנסיבנה. היא ילדה לו 6 ילדים, אשר 3 מתוכם הגיעו לבגרות. היא מתה לפניו ב-1969.
שני הבנים של פיליפ גוליקוב בחרו בקריירה צבאית, כמו אביהם. במהלך השירות אחד הגיע לדרגת גנרל-לייטננט והשני לדרגת פולקובניק
עונת 2023/2024 בליגת העל הרוסית בכדורגל

| --- | --- |

 תקופת התחרות:  יולי 2023 – 25 במאי 2024 (כ־330 ימים)
 מספר משתתפות:  16
 הזוכה:  זניט סנקט פטרבורג (11 זכיות)
 מספר משחקים:  240
 מספר שערים:  637 (2.65 בממוצע למשחק)
 מספר צופים:  2,678,879 (11,162 בממוצע למשחק)
 מלך השערים:  קולומביה מתיאו קאסיירה (21)
 → 2022/20232024/2025 ←
עונת 2023/2024 בליגת העל הרוסית בכדורגל הייתה העונה ה-32 ברציפות של הליגה הבכירה במערך הליגות בכדורגל ברוסיה.
נותנת החסות הייתה חברת האשראי Mir. למרות החששות מהשפעת מרד קבוצת וגנר, המרד הסתיים תוך 24 שעות ומינהלת הליגה המשיכה כרגיל בהיערכות לפתיחת העונה.
זניט סנקט פטרבורג זכתה באליפות שישית רצופה ועשירית בסך הכל, במחזור סיום העונה, בעונה שהייתה מהמתוחות בתולדות הליגה, כשאת מרבית העונה הובילה דווקא קרסנודאר.
אצטדיונים וקבוצות העונה > קבוצות הליגה

| שם הקבוצה | אצטדיון | תכולה | בעלות | חסות |
| --- | --- | --- | --- | --- |
| אחמט גרוזני | אחמט ארנה | 30,597 | ממשלת רפובליקת צ'צ'ניה, קרן אחמט קדירוב | SAT&Co |
| דינמו מוסקבה | VTB ארנה | 26,121 | VTB | VTB |
| זניט | גזפרום ארנה | 67,800 | גזפרום | גזפרום נפט, גזפרומבנק, Metalloinvest, רוסטלקום, Winline |
| אורנבורג | ארנה חימקי | 10,046 | ממשלת מחוז אורנבורג | גזפרום אורנבורג |
| לוקומוטיב מוסקבה | RZD ארנה | 27,320 | RZD | RZD |
| ספרטק מוסקבה | אוטקריטיה ארנה | 45,360 | לאוניד פדון, לוקאויל | IFD Kapital Group |
| צסק"א מוסקבה | VEB ארנה | 30,457 | יבגני גינר, Blucastle Enterprises | רוס-סטי, אירופלוט, "מסוקי רוסיה", CROC, EKA |
| קרסנודאר | קרסנודאר | 34,089 | סרגיי גליצקי | Home Credit&Finance Bank, Constell Group |
| רובין קאזאן | קאזאן ארנה | 45,379 | TAIF-NK | ניז'נקמנסקנפטחים, קאזאנאורגסינתז |
| רוסטוב | רוסטוב ארנה | 43,472 | ממשלת מחוז רוסטוב | Pari-Match, Sovkom Bank |
| סוצ'י | אצטדיון פישט | 44,287 | SMP Racing | גזפרום בנק |
| אורל | יקטרינבורג ארנה | 35,696 | ממשלת מחוז סברדלובסק | TMK |
| פאקל | אצטדיון ההסתדרות המרכזי | 15,000 | ממשלת מחוז וורונז' | TNS Energo, LANIT, Liski Montage, Techno Resource International |
| בלטיקה קלינינגרד | אצטדיון קלינינגרד | 35,016 | ממשלת מחוז קלינינגרד | RBPI Group, Kaliningrad Amber Combine |
| קריליה סובייטוב סמרה | סולידרנוסט ארנה | 44,918 | ממשלת מחוז סמרה | בנק סולידרנוסט |
| ניז'ני נובגורוד | ניז'ני נובגורוד | 44,899 | ממשלת מחוז ניז'ני נובגורוד | TNS Energo, ניז'גורודץ (NN Motors), גזפרום טרנסגז קאזאן |
הסופר קאפ הרוסי

משחק הסופר קאפ הרוסי 2023 הפגיש בין אלופת רוסיה 2022/2023 זניט סנקט פטרבורג ומחזיקת הגביע הרוסי בכדורגל צסק"א מוסקבה בקיץ 2023. זו הייתה הפעם החמישית ברציפות שזניט התמודדה מול קבוצה מוסקבאית במסגרת הסופר קאפ הרוסי בכדורגל והפעם השלישית בסך הכל מול צסק"א. בפעם הקודמת שהשתיים נפגשו במסגרת הסופר קאפ היה ב־2016.
במשחק זה, השתיים נפרדו בשוויון מאופס והמשחק נגרר לדו-קרב פנדלים שהסתיים בתוצאה 4:5 לזניט, בזכות שתי עצירות רצופות לשוער זניט, מיכאיל קרז'אקוב ובעיטה מדויקת של רוברט רנאן, שהכריעה את המשחק. זניט זכתה בתואר הסופרקאפ הרביעי ברציפות שלה והשמיני בסך הכל, מה שהפך אותה לשיאנית הזכיות בסופרקאפ.
טבלה

| # | קבוצה | מש' | נ' | ש' | ה' | ש"ח | ש"ז | י"ש | נק' | הערות |
| --- | --- | --- | --- | --- | --- | --- | --- | --- | --- | --- |
| 1 | זניט סנקט פטרבורג | 30 | 17 | 6 | 7 | 52 | 27 | 25+ | 57 | אלופת רוסיה |
| 2 | קרסנודאר | 30 | 16 | 8 | 6 | 45 | 29 | 16+ | 56 | סגנית אלופה |
| 3 | דינמו מוסקבה | 30 | 16 | 8 | 6 | 53 | 39 | 14+ | 56 | מקום שלישי |
| 4 | לוקומוטיב מוסקבה | 30 | 14 | 11 | 5 | 52 | 38 | 14+ | 53 |  |
| 5 | ספרטק מוסקבה | 30 | 14 | 8 | 8 | 41 | 32 | 9+ | 50 |  |
| 6 | צסק"א מוסקבה | 30 | 12 | 12 | 6 | 56 | 40 | 16+ | 48 |  |
| 7 | רוסטוב | 30 | 12 | 7 | 11 | 43 | 46 | 3− | 43 |  |
| 8 | רובין קאזאן | 30 | 11 | 9 | 10 | 31 | 38 | 7− | 42 |  |
| 9 | קריליה סובייטוב סמרה | 30 | 11 | 8 | 11 | 46 | 44 | 2+ | 41 |  |
| 10 | אחמט גרוזני | 30 | 10 | 5 | 15 | 33 | 45 | 12− | 35 |  |
| 11 | פאקל וורונז' | 30 | 7 | 11 | 12 | 22 | 31 | 9− | 32 |  |
| 12 | אורנבורג | 30 | 7 | 10 | 13 | 34 | 41 | 7− | 31 |  |
| 13 | ניז'ני נובגורוד | 30 | 8 | 6 | 16 | 29 | 51 | 22− | 30 | התמודדות בפלייאוף הישרדות בליגת העל |
| 14 | אורל | 30 | 7 | 9 | 14 | 30 | 46 | 16− | 30 | התמודדות בפלייאוף הישרדות בליגת העל |
| 15 | בלטיקה קלינינגרד | 30 | 7 | 5 | 18 | 33 | 42 | 9− | 26 | הדחה ישירה לליגה הראשונה |
| 16 | סוצ'י | 30 | 5 | 9 | 16 | 37 | 48 | 11− | 24 | הדחה ישירה לליגה הראשונה |
הערות שוליים

↑  הליגה הרוסית: "עוקבים אחרי ההתפתחויות", באתר ‏מאקו‏, 24 ביוני 2023
↑  ‏אכזבה לדסה ודינמו מוסקבה: זניט זכתה באליפות בדקה ה-85, באתר ספורט1, 25 במאי 2024
מזרח אנגליה (אזור מנהלי)

ערך זה עוסק באזור מנהלי באנגליה. אם התכוונתם למשמעות אחרת, ראו .
| --- | --- |
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 בירת האזור:  פלמפטון
 שטח:  19,120 קמ"ר (דירוג: 2)
 אוכלוסייה:  ‏
  ‑ באזור:  6,398,497 (דירוג: 4, 2022)
  ‑ צפיפות:  306 נפש לקמ"ר (2011)
 קואורדינטות:  52°14′N 0°25′E﻿ / ﻿52.24°N 0.41°E﻿ / 52.24; 0.41 
 אזור זמן:  UTC
 www.eera.gov.uk
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
אזור מזרחה של אנגליה (באנגלית: East of England) הוא אחד מתשעת אזורי אנגליה. האזור הוגדר רשמית בשנת 1994 לצרכים מנהליים וסטטיסטיים וכולל את המחוזות הטקסיים של אסקס, הרטפורדשייר, בדפורדשייר, קיימברידג'שייר, נורפוק וסאפוק.
באזור מתגוררים 6,398,497 תושבים (נכון לשנת 2022).
שלטון מקומי

אזור מזרח אנגליה כולל את המחוזות הבאים:
| מפה | מחוז טקסי | מחוז שייר / רשות יוניטרית | מחוז |
| --- | --- | --- | --- |
|  | אסקס | 1. ת'רוק (מחוז יוניטרי) | 1. ת'רוק (מחוז יוניטרי) |
|  | אסקס | 2. סאות'נד שעל הים (מחוז יוניטרי) | 2. סאות'נד שעל הים (מחוז יוניטרי) |
|  | אסקס | 3. אסקס | א) הארלו, ב) יער אפינג, ג) ברנטווד, ד) באסילדון, ה) קאסל פוינט, ו) רוצ'פורד, ז) מאלדון, ח) צ'למספורד, ט) אוטלספורד, י) בריינטרי, י"א) קולצ'סטר, י"ב) טנדרינג |
|  | 4. הרטפורדשייר | 4. הרטפורדשייר | א) שלושת הנהרות, ב) ווטפורד, ג) הרטסמיר, ד) ולווין הטפילד, ה) ברוקסבורן, ו) מזרח הרטפורדשייר, ז) סטוונייג', ח) צפון הרטפורדשייר, ט) סנט אולבנס, י) דאקורום |
|  | בדפורדשייר | 5. לוטון (מחוז יוניטרי) | 5. לוטון (מחוז יוניטרי) |
|  | בדפורדשייר | 6. בדפורדשייר | א) בדפורד, ב) מרכז בדפורדשייר, ג) דרום בדפורדשייר |
|  | קיימברידג'שייר | 7. קיימברידג'שייר | א) קיימברידג', ב) דרום קיימברידג'שייר, ג) האנטינגדונשייר, ד) פנלנד, ה) מזרח קיימברידג'שייר |
|  | קיימברידג'שייר | 8. פיטרבורו (מחוז יונטרי) | 8. פיטרבורו (מחוז יונטרי) |
|  | 9. נורפוק | 9. נורפוק | א) נוריץ', ב) דרום נורפוק, ג) גרייט יארמות', ד) ברודלנד, ה) צפון נופוק, ו) קינגס לין ומערב נורפוק, ז) בקלנד |
|  | 10. סאפוק | 10. סאפוק | א) איפסוויץ', ב) אזור החוף של סאפוק, ג) ויווני, ד) מרכז סאפוק, ה) בייברג', ו) סנט אדמונדסבורי, ז) פורסט הית' |
האספה האזורית של מזרח אנגליה מתאמת את הפעולה בין המועצות המקומיות השונות באזור. האספה ממוקמת בפלמפטון.
כלכלה

באזור הרטפורדשייר מצויות הנהלות מקומיות (ההנהלות של החברות בממלכה המאוחדת) לדוגמה, באזור ווטפורד רבתי מצויות הנהלות החברות טוטל אייל, חברת הבנייה סקאנסקה, חברות השיווק TK Maxx, Costco, סניו, קנווד, ובקו, כמו כן ההנהלה האירופאית של קבוצות המלונות הילטון ושל נסטלה; באלסטרי נמצאים אולפני איסטרי בהם צולמו חלק מסצנות הסרט מלחמות הכוכבים; בהמל המפסטד מצויה ההנהלה המקומית של קודאק ובצ'סנט ההנהלה המקומית של טסקו ובולווין נמצאת הנהלה המקומית של זירוקס.
כלכלת המחוזות נורפוק, קיימברידג'שייר וסאפק מתבססת בעיקרה על חקלאות מסורתית.
השכלה

בעיר קיימברידג' נמצאת אוניברסיטת קיימברידג' הידועה וכן אוניברסיטת אנגליה ראסקין. בעיר נוריץ' ממוקמת אוניברסיטת מזרח אנגליה ובעיר האטפילד ממוקמת אוניברסיטת הרטפורדשייר.
תקשורת

אזור BBC מזרח של רשת ה-BBC ממוקם בנוריץ' ומפעיל משם את התוכניות המקומיות עבור מזרח אנגליה. לרשת ה-BBC תחנות רדיו מקומיות בנורפוק, סאפוק, אזור "שלושת המחוזות", קיימברידג'שייר ואסקס. באזור תחנות רדיו רבות נוספות ובהן: Kiss 105-108, Q103 Cambridge, "החוף" (The Beach), לווסטוף, SGR-FM הפועלת מאיפסוויץ', 96.9 Chiltern FM הפועלת מברדפורד, 97.6 Chiltern FM הפועלת מלוטון, Mercury 96.6 הפועלת מסנט אולבנס, רדיו ברודלנד, 99.9 Radio Norwich, KL.FM 96.7, Hereward FM, Lite FM 106.8, SGR Colchester ו-Essex FM.
בין העיתונים המקומיים היוצאים לאור באזור ניתן למנות את חדשות הערב של נוריץ', חדשות הערב של קיימברידג', ה-Evening Gazette של אסקס, ה-Evening Star של איפסוויץ', ה-Eastern Daily Press וה-East Anglian Daily Times.
תקליט הזהב של וויאג'ר

תקליט הזהב של וויאג'ר
עטיפת תקליט הזהב של וויאג'ר
תקליט הזהב של וויאג'ר הוא כינויו של תקליט שצורף לגשושיות וויאג'ר 1 ווויאג'ר 2, ששוגרו בשנת 1977. התקליט מכיל צלילים ותמונות שנבחרו כך שישקפו את מגוון המינים והתרבויות שבכדור הארץ, בתקווה להעביר בדרך זו מסר מהאנושות לחוצנים תבוניים אליהם עשויות להגיע הגשושיות. פניהן של גשושיות הוויאג'ר אינן מועדות לכוכב מסוים, אולם וויאג'ר 1 תגיע בעוד כ-40,000 שנים למרחק של כ-1.6 שנות אור מהכוכב גליזה 445, שבקבוצת ג'ירף, בעוד שוויאג'ר 2 תגיע למרחק של כ-1.7 שנות אור מכוכב רוס 248 שבקבוצת אנדרומדה.
מכיוון שהגשושיות קטנות למדי בהשוואה למרחבי החלל הבין-כוכבי, הסבירות שהן תגענה במקרה אי-פעם אל יצורים תבוניים היא כמעט אפסית. אם ביום מן הימים הן אכן תמצאנה על ידי חוצנים, סביר להניח כי יהיה זה בעתיד הרחוק מאוד, כך שהתקליט הוא מעין קפסולת זמן או מחווה סמלית, יותר מאשר ניסיון רציני ליצירת קשר.
התקליט עצמו הוזכר בסרט "איש הכוכבים" שיצא בשנת 1984, בסדרת הטלוויזיה "רובוטריקים - מלחמת החיות" משנות התשעים, הופיע גם בפרק הראשון של הסדרה "קוסמוס: מסע לחלל" משנת 2014, שהיא רימייק המשכי ל"קוסמוס" משנות ה-80' וכן מהווה כלי עלילתי מרכזי בסדרת הטלוויזיה הגרמנית סיגנל.
רקע

שתי גשושיות וויאג'ר הפכו לחלליות השלישית והרביעית מעשה ידי-אדם שיצאו ממערכת השמש, אחרי שתי גשושיות פיוניר (פיוניר 10 ופיוניר 11), ששוגרו ב-1972 וב-1973, ונשאו עמן לוח מתכת המתאר את זמן ומקום מוצאן, בתקווה ליצירת קשר בעתיד.
כשהדוגמה של דיסקית פיוניר לנגד עיניהם, הגו מדעני נאס"א מסר מקיף ומגוון יותר, אותו התקינו בגשושיות וויאג'ר 1 ו-2, כמעין כמוסת זמן, שנועדה לשאת את סיפורו של כדור הארץ אל החוצנים.
התוכן

תוכן התקליט נבחר עבור נאס"א על ידי ועדה בראשות קרל סגן מאוניברסיטת קורנל. סגן וחבריו לוועדה הרכיבו אוסף של 116 תמונות ומגוון צלילים מן הטבע, כדוגמת גלי הים, רוח, רעם וקולות של בעלי חיים, כולל שירת ציפורים ולווייתנים. לאוסף זה הם הוסיפו מבחר קטעים מוזיקליים מתרבויות ומתקופות שונות, וברכות מדוברות בחמישים ושתיים שפות, ביניהן המילה "שלום" בעברית. על אף גיוונו, האוסף המוזיקלי כולל בעיקר אמנים מערביים כדוגמת בטהובן, מוצרט, באך, סטרווינסקי וצ'אק ברי.
אוסף התמונות כלל צילומים ותרשימים רבים, בשחור-לבן ובצבע. התמונות הראשונות הן בעלות עניין מדעי, ומדגימות גדלים מתמטיים ופיזיקליים, את מערכת השמש וכוכבי הלכת שלה, את ה-דנ"א, ואת אנטומיית גוף האדם ומערכת הרבייה שלו. תשומת לב הוקדשה להכללת תמונות של מיני בעלי חיים שונים, צמחים ונופים. התמונות המציגות את האנושות פורשות מגוון רחב של תרבויות, וכוללות תמונות של אוכל, ארכיטקטורה, דיוקנאות של אנשים וכן תמונות מחיי היומיום שלהם. לרבות מהתמונות צורפו סימנים המעידים על קנה המידה של הזמן, הגודל או המסה, וחלקן כוללות סימנים להרכב הכימי. כל אמות המידה בהן נעשה שימוש בתמונות הוגדרו בתמונות הראשונות בעזרת סדרי גודל פיזיקליים, האמורים להיות זהים בכל מקום ביקום.
בעקבות הביקורת שספגה נאס"א על הכללת דמויות עירומות בדיסקית פיוניר, החליטה הסוכנות לא לאשר לסגן ולעמיתיו לכלול תמונה של גבר ואישה עירומים בתקליט. במקום זאת, תמונת הזוג כללה צללית בלבד.
מפת הפולסרים ותרשים מולקולת המימן שנכללו בתקליט זהים לאלה המופיעים בדיסקית פיוניר.
116 התמונות קודדו בצורה אנלוגית והורכבו מ-512 קווים אנכיים. יתר התקליט מכיל שמע, שתוכנן להתנגן בקצב של ⅔16 סיבובים בדקה.
כמו כן, מופיע על התקליט בכתב יד המשפט "To the makers of music - all worlds, all times". משפט זה, שנוסף ברגע האחרון, כמעט שגרם לאי הכללתו של התקליט על הגשושיות, מכיוון שלא הופיע במפרט המקורי.
אופן ניגון התקליט

בפינה השמאלית העליונה של עטיפת התקליט ניתן לזהות בקלות תרשים המתאר את התקליט עצמו, יחד עם המחט שסופקה איתו. שרטוט המחט מופיע במיקום הנכון ביחס לתקליט, המתאים לנגינת התקליט מראשיתו. מסביב לתרשים מצוין בצורה בינארית משך הסיבוב הנכון של ההקלטה, 3.6 שניות, מבוטא ביחידות זמן של 0.70 מיליארדית השנייה, בהתאם לתדירות הבסיסית המתאימה לקו הפליטה של אטום המימן. לפי התרשים, יש לנגן את ההקלטה מהצד החיצוני של התקליט כלפי פנים. מתחת לתרשים זה מופיע מבט-צד של התקליט ושל המחט, יחד עם מספר בינארי המציין את משך הזמן הדרוש לניגון צד אחד של התקליט - כשעה.
המידע המופיע בחלקה הימני העליון של העטיפה כולל הסבר על האופן בו ניתן לשחזר את התמונות מהמידע המוקלט: התרשים העליון מתאר את האות האופייני המופיע בתחילת כל תמונה. התמונה מורכבת מאות זה, המחלק אותה לסדרת קווים אנכיים, בדומה לאות טלוויזיה רגיל (בו התמונה מורכבת מסדרת קווים אופקיים). שלושת הקווים הראשונים של התמונה מצוינים במספרים בינאריים יחד עם משך הזמן של "קו תמונה" בודד (כ-8 מילישניות). מיד מתחת לתרשים זה מופיע שרטוט המסביר כיצד יש לחבר את הקווים אנכית, עם חפיפה חלקית ביניהם, על מנת לשחזר את התמונה במדויק. מתחת לשרטוט מופיע תרשים של סריקה מלאה של תמונה, הכוללת 512 קווים אנכיים. מתחת לו מופיע העתק של התמונה הראשונה בתקליט כך שהנמענים יוכלו לוודא כי הם מפענחים את האות כראוי. על מנת להבטיח כי הנמענים ישתמשו ביחס אורך-לרוחב הנכון לתמונות, כללה התמונה הראשונה שרטוט של מעגל.
בפינה השמאלית התחתונה של העטיפה מצורפת מפת הפולסרים, שהופיעה גם על דיסקית פיוניר. היא מראה את מיקום מערכת השמש ביחס ל-14 פולסרים, ומציינת את זמני המחזור המדויקים שלהם. כמו כן מופיע, בפינה הימנית התחתונה, תרשים אטום המימן עם שני המצבים האנרגטיים הנמוכים ביותר שלו, כשקו מחבר ביניהם. מתחת לקו המחבר מופיעה הספרה הבינארית "1", המצביעה על כך שמשך הזמן המזוהה עם המעבר בין שני המצבים נחשב כיחידת הזמן הבסיסית עבור ערכי הזמן המצוינים על גבי העטיפה.
חומרי הגלם

התקליט יוצר מנחושת מצופה בזהב. עטיפת התקליט צופתה בדגימה נקיה של איזוטופ אורניום-238, לו זמן מחצית חיים של 4.51 מיליארד שנים. ייתכן שהציוויליזציה שתמצא את התקליט (במידה ואכן יימצא) תוכל להיעזר ביחס שבין כמות האורניום שתיוותר עד אז לבין כמות היסודות אליהם הוא מתפרק על מנת להעריך את גיל התקליט.
המסע

וויאג'ר 1 שוגרה בשנת 1977, עקפה את פיוניר 10 ב-1998 ובכך הפכה לעצם מעשה ידי-אדם הרחוק ביותר מכדור הארץ), ועזבה את מערכת השמש (כלומר - עברה את ה"הלם הסופי", termination shock, בהליוספירה, בו רוח השמש מאטה למהירות תת-קולית ביחס לכוכב) ב-2004. וויאג'ר 2 שוגרה אף היא ב-1977, ועזבה את מערכת השמש ב-2007. כרגע נמצאות הגשושיות בחלל הפתוח. בעוד כ-40,000 שנים צפויה וויאג'ר 1 להגיע למרחק של כ-1.6 שנות אור מכוכב גליזה 445, שבקבוצת ג'ירף, בעוד שוויאג'ר 2 תגיע למרחק של כ-1.7 שנות אור מכוכב רוס 248, שבקבוצת אנדרומדה.
ראו גם

דיסקית פיוניר
דיסקית לוסי
אות ה"וואו!"
הודעת ארסיבו
הערות שוליים

↑  Timothy Ferris,‏ The Mix Tape of the Gods, באתר עיתון הניו יורק טיימס, 5 בספטמבר 2007
↑  Voyager Time Line, באתר נאס"א
↑  Voyager FAQ, באתר נאס"א
| --- | --- |
בקרת זהויות :  MusicBrainz release group: e577786a-f488-450f-b4b7-39523bfa2c60 
ברכת השלום של ניק סייגן (בן 6) היא אחת מהברכות שהוטמעו בתקליט הזהב של וויאג'ר
הסבר לתרשים שעל עטיפת תקליט הזהב של וויאג'ר, כפי שפורסם על ידי נאס"א.
התקנת התקליט על הוויאג'ר 1, 29 ביולי 1977.
מפלגת הלייבור העצמאית

ערך זה עוסק במפלגה שפעלה בבריטניה. אם התכוונתם למשמעות אחרת, ראו .
| --- | --- |

 מדינה:  הממלכה המאוחדת 
 מייסד:  קיר הארדי 
 תקופת הפעילות:  1893–1975 (כ־82 שנים) 
 אידאולוגיות:  סוציאליזם דמוקרטי, מרקסיזם מרכזי 
 מטה:  לונדון
 מיקום במפה הפוליטית:  שמאל
 ארגונים בינלאומיים:  האינטרנציונל הסוציאליסטי והלייבורי, International Revolutionary Marxist Centre 
 
מפלגת הלייבור העצמאית (באנגלית - Independent Labour Party ובראשי תיבות ILP) היא מפלגה סוציאליסטית שפעלה בבריטניה בעבר. המפלגה הייתה מסונפת אל מפלגת הלייבור הבריטית בין 1906 ל-1932, אך ב-1932 התנתקה ממנה, ויצאה לדרך עצמאית. ב-1947 עברו שלושת חברי הפרלמנט מטעם המפלגה בחזרה אל מפלגת הלייבור, מה שהביא להפסקת ייצוגה של המפלגה בפרלמנט. המפלגה המשיכה להיות פעילה עד שנת 1975.